Z A P I S N I K

sa 9.  sjednice Vijeća Mjesnog odbora Stenjevec-jug, održane

 22. veljače 2022. 
u prostorijama MS Stenjevec-jug, s početkom u 18,00 sati


NAZOČNI ČLANOVI VIJEĆA: Gordana Aralica, Danijel Čajkovac, Zlatko Gombović,  Branimir Lipkovac, Zoran Majcenić, Marcello Milovac, Edin Mujkić, Dina Vozab

NENAZOČNI ČLANOVI VIJEĆA: Iva Karabaić

OSTALI NAZOČNI: Nema

Predsjedava: Marcello Milovac, predsjednik Vijeća 

Zapisnik vodi: Matija Grilec, vježbenik – viši stručni suradnik u Gradskom uredu za mjesnu samoupravu

Predsjednik je otvorio sjednicu i  pozdravio prisutne članove Vijeća.

Predsjednik konstatira da je nazočno 8 članova Vijeća, što znači da Vijeće može pravovaljano odlučivati.

Predsjednik je dao na usvajanje zapisnik od 8. sjednice Vijeće Mjesnog odbora Stenjevec-jug.

Prisutni su članovi Vijeća sa osam (8) glasova „za“ jednoglasno usvojili zapisnik s prethodne 8. sjednice VMO-a Stenjevec-jug.

 
Predsjednik je predložio slijedeći dnevni red:


DNEVNI RED

1. Prijedlog zaključka o utrošku sredstava ostalih nespomenutih rashoda poslovanja Mjesnog odbora  Stenjevec-jug  za 2022. godinu 
2. Prijedlog zaključka upućen HŽ infrastrukturi d.o.o za davanje suglasnosti za postavljanje klamerica kod željezničke stanice Gajnice u smjeru prema Glavnom kolodvoru
3. Prijedlog zaključka upućen ZET d.o.o. za davanje suglasnosti za sanaciju staze i postavljanje klupa na šetnici Samoborska 134 F-I (k.č. 3940/1, k.o. Stenjevec)
4. Prijedlog zaključka za postavljanje stupića u Stenjevečkoj ulici uz pješački prijelaz kod Caffe bara Eurotalent, radi sprječavanja nepropisnog parkiranja vozila
5. Prijedlog zaključka upućen podružnici Čistoće za žurnim uklanjanjem divljih deponija, koji su već ranije prijavljeni komunalnom redarstvu
6. Prijedlog zaključka o iscrtavanju pješačkog prijelaza na adresi Samoborska cesta 146
7. Informacije, pitanja i prijedlozi

Prisutni su dnevni red jednoglasno prihvatili


Ad 1.
Prijedlog zaključka o utrošku sredstava ostalih nespomenutih rashoda poslovanja Mjesnog odbora  Stenjevec-jug  za 2022. godinu 

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 8 glasova “za˝ donosi


Z A K LJ U Č A K

1. Vijeće Mjesnog odbora Stenjevec-jug na poziciji 272 3299 OSTALI NESPOMENUTI RASHODI POSLOVANJA Mjesnog odbora Stenjevec-jug za 2022. ima 10.300,00 kuna.


1. Vijeće Mjesnog odbora Stenjevec-jug predlaže utrošak sredstava iz točke 1. ovog zaključka na sljedeći način:

a) Nabava vijenaca i lampaša
b) Materijal za čišćenje prostora mjesnih samouprava


1. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.


Ad 2.
Prijedlog zaključka upućen HŽ infrastrukturi d.o.o za davanje suglasnosti za postavljanje klamerica kod željezničke stanice Gajnice u smjeru prema Glavnom kolodvoru

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 8 glasova “za˝ donosi


Z A K LJ U Č A K

Vijeće Mjesnog odbora Stenjevec-jug traži od HŽ infrastruktura d.o.o. suglasnost za postavljanje klamerica za bicikle kod željezničke stanice Gajnice u smjeru prema Glavnom kolodvora.


Ad 3.
Prijedlog zaključka upućen ZET d.o.o. za davanje suglasnosti za sanaciju staze i postavljanje klupa na šetnici Samoborska 134 F-I (k.č. 3940/1, k.o. Stenjevec)

Predsjednik VMO Stenjevec-jug upoznao je prisutne s točkom dnevnog reda i otvorio
raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 8 glasova “za˝ donosi


Z A K LJ U Č A K

Vijeće Mjesnog odbora Stenjevec-jug traži od ZET-a d.o.o. suglasnost za sanaciju staze i postavljanje klupa na šetnici Samoborska 134 F-I (k.č. 3940/1, k.o. Stenjevec).


Ad 4.
Prijedlog zaključka za postavljanje stupića u Stenjevečkoj ulici uz pješački prijelaz kod Caffe bara Eurotalent, radi sprječavanja nepropisnog parkiranja vozila

Predsjednik VMO Stenjevec-jug upoznao je prisutne s točkom dnevnog reda i otvorio
raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 8 glasova “za˝ donosi


Z A K LJ U Č A K

Vijeće Mjesnog odbora Stenjevec-jug podržava prijedlog za postavljanje stupića uz pješački prijelaz na Stenjevečkoj ulici kod Caffe bara Eurotalent radi sprječavanja nepropisnog parkiranja vozila.


Ad 5.
Prijedlog zaključka upućen podružnici Čistoće za žurnim uklanjanjem divljih deponija, koji su već ranije prijavljeni komunalnom redarstvu

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 8 glasova “za˝ donosi






Z A K LJ U Č A K

Vijeće Mjesnog odbora Stenjevec-jug traži od podružnice Zagrebačkog Holdinga d.o.o. Čistoća žurno uklanjanje divljih deponija koji su prijavljeni komunalnom redarstvu, no kroz dulje razdoblje nisu uklonjeni.

Radi se o divljim deponijima na sljedećim lokacijama:

1. Zelena površina u nastavku Ulice Ivane Brlić Mažuranić, između Ulica I. Stenjevečki odvojak i II. Stenjevečki odvojak

2. Divlji deponiji namještaja uz Ulicu Josipa Lončara i Kreše Golika

3. Staro groblje iza gradskih vrtova - odlagalište na sjevernoj strani groblja

4.Stenjevečka 8 južna i istočna strana zgrade - odlagalište građevinskog otpada je na privatnoj površini te vrlo vjerojatno prelazi na gradsku površinu i ugrožava zdravlje ljudi zbog razmnožavanja gamadi


Ad 6.
Prijedlog zaključka o iscrtavanju pješačkog prijelaza na adresi Samoborska cesta 146

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 8 glasova “za˝ donosi


Z A K LJ U Č A K

Vijeće Mjesnog odbora Stenjevec-jug traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o iscrtavanju pješačkog prijelaza na adresi Samoborska cesta 146.


Ad 7.
Informacije, pitanja i prijedlozi 

Nije bilo rasprave.









Sjednica je završila u 19:00 sati
		


KLASA: 024-08/22-003/451
URBROJ: 251-13-11-14-22-2

Zagreb, 22. veljače 2022.	                                                                           

